**Besednjak**

|  |  |
| --- | --- |
| **Beseda** | **Definicija** |
| Registracija | Postopek, s katerim uporabnik ustvari nov račun v sistemu. Vključuje vnos naslednjih osebnih podatkov:   * Ime * Priimek * Datum rojstva * Naslov * Uporabniško ime (elektronski naslov) * Geslo   Ti podatki omogočajo kasnejši dostop do funkcionalnosti spletne strani/aplikacije. |
| Prijava | Postopek dostopa do osebnega računa z vnosom uporabniškega imena in gesla, ki omogoča uporabo funkcij, dostopnih le registriranim uporabnikom, kot so dodajanje, iskanje, spreminjanje receptov ipd. |
| Odjava | Postopek, s katerim se uporabnik odjavi iz svojega računa, da zaključi sejo in prepreči dostop do osebnih podatkov ter upravljanje njegovih receptov s strani drugih uporabnikov ali naprav. |
| Recept | Navodila za pripravo določene jedi, ki vključujejo seznam sestavin, čas priprave, težavnost priprave in natančne korake priprave, da lahko uporabnik pripravi obrok po predpisanem postopku. |
| Težavnost | Stopnja zahtevnosti recepta, ki označuje, koliko znanja, spretnosti in časa je potrebnega za pripravo jedi. Označena je s številom zvezdic med 1 in 5, pri čemer velja:   * 1 : za začetnike * 2 : enostavno * 3 : srednje zahtevno * 4 : zahtevno * 5 : za profesionalce |
| Priporočeno | Seznam ali oznaka, ki naključno prikazuje recepte iz baze, ne glede na priljubljenost ali osebne preference uporabnika. Namenjen je odkrivanju novih, naključno izbranih receptov, ki jih uporabnik morda sicer ne bi opazil. |
| Sestavine | Seznam potrebnih živil in začimb, ki jih mora uporabnik imeti za pripravo določene jedi v skladu z receptom. |
| Korak | Posamezno navodilo v sklopu priprave recepta, ki ga je treba izvesti, da bi se jed uspešno pripravila. |
| Postopek priprave jedi | Seznam vseh korakov dodanih v recept kot so priprava sestavin, kuhanje, pečenje ali druga opravila, potrebna za dokončanje jedi. |
| Čas priprave | Časovni okvir izražen v minutah (min), potreben za pripravo recepta, ki vključuje celoten čas kuhanja in pripravljanja sestavin, da je jed popolnoma pripravljena za postrežbo. |
| Kategorija | Razvrstitev receptov glede na vrsto jedi in sicer, glavne jedi, sladice in juhe. Olajša iskanje specifičnih vrst receptov. |
| Juha | Jedi, pripravljene z osnovo iz tekočine, kot je voda ali jušna osnova, pogosto vsebujejo zelenjavo, meso ali ribe ter začimbe, ki ustvarijo okusno, običajno toplo jed. |
| Sladica | Jedi, ki so običajno sladke in postrežene ob koncu obroka, kot so peciva, torte, piškoti ali sadne jedi. |
| Glavna jed | Osrednji del obroka, ki se običajno pripravlja za kosilo in ga sestavljajo beljakovinske in škrobnate komponente, kot so meso, ribe, testenine, riž, zelenjava ipd. |
| Profil | Osebni račun uporabnika, kjer so shranjeni vsi njegovi podatki, ki jih je vnesel ob registraciji in priljubljeni recepti, s katerimi si uporabnik prilagodi izkušnjo uporabe aplikacije. |